
Grozījumi Ministru kabineta 2010. gada 12. oktobra noteikumos Nr. 960 "Kārtība, kādā novērtējama mājputnu gaļas un olu atbilstība klasifikācijas un kvalitātes prasībām"
Izdoti saskaņā ar Pārtikas aprites uzraudzības likuma 4.panta ceturto daļu
· Izdarīt Ministru kabineta 2010. gada 12. oktobra noteikumos Nr. 960 "Kārtība, kādā novērtējama mājputnu gaļas un olu atbilstība klasifikācijas un kvalitātes prasībām" (Latvijas Vēstnesis, 2010, 164. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Komisijas 2023. gada 17. jūnija Deleģētā regula (ES) 2023/2465, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz olu tirdzniecības standartiem un atceļ Komisijas Regulu (EK) Nr. 589/2008 (turpmāk – regula 2023/2465);".
· 2. Papildināt ar 2.3. apakšpunktu šādā redakcijā:
· "2.3. Komisijas 2023.gada 17. jūnija Īstenošanas regula (ES) 2023/2466, ar ko nosaka noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz olu tirdzniecības standartiem (turpmāk - regula 2023/2466)."
· 3. Izteikt 4. punktu šādā redakcijā:
· "4. Kompetentās iestādes uzraudzības un kontroles funkcijas attiecībā uz regulas Nr. 543/2008, regulas 2023/2465 un regulas 2023/2466 prasību piemērošanu veic Pārtikas un veterinārais dienests (turpmāk – dienests)."
· 4. Izteikt 5.3. apakšpunktu šādā redakcijā:
· "5.3. veic pārbaudes saskaņā ar regulas 2023/2466 9. pantā minētajām prasībām."
· 5. Papildināt ar 5.4. apakšpunktu šādā redakcijā:
· "5.4. uz regulas 2023/2466 9. pantu, tiek izstrādāta risku analīzes metodika olu aprites kontrolei, lai nodrošinātu reprezentatīvas pārbaudes visos posmos un veiktu papildu pārbaudes gadījumos ar riska faktoriem."
· 6. Izteikt 13. punktu šādā redakcijā:
· "13. Dienests piešķir olu ražotājam atbrīvojumu no prasības marķēt pārtikas olas ar ražotāja kodu saskaņā ar regulas 2023/2465 8. panta 2. punktu un 10. pantu."
· 7. Svītrot 14.1. apakšpunktu.
· 8. Izteikt 14.2. apakšpunktu šādā redakcijā:
· "14.2. piecu darbdienu laikā pēc pārkāpumu konstatēšanas vai smagām aizdomām par pārkāpumiem – saskaņā ar regulas 2023/2466 11. pantu;".
· 9. Izteikt 15. punktu šādā redakcijā:
· "15. Zemkopības ministrija nosūta Eiropas Komisijai informāciju saskaņā ar regulas Nr. 543/2008 11. panta 5. punktu un 18. panta 2. punktu un regulas 2023/2466 12. pantu."
· 10. Svītrot 16. punktu.

